
ΑΠΟΣΠΑΣΜΑ                        
Από το πρακτικό της με αριθ. 36ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 330/2023
Στη Λευκάδα σήμερα  στις 5 του μηνός Σεπτεμβρίου του έτους 2023, ημέρα Τρίτη και ώρα 12:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 20255/1-9-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Λόγω απουσίας του Προέδρου της Ο.Ε. κ. Αναστάσιου Γαζή, προεδρεύει ο Αντιπρόεδρος κ. Σπυρίδων Λύγδας.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
                ΠΑΡΟΝΤΕΣ                                                                ΑΠΟΝΤΕΣ                   

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκε για συζήτηση ένα (1) θέμα Εκτός Ημερήσιας Διάταξης.

Προτάχθηκαν ομόφωνα και συζητήθηκαν μετά το 1ο θέμα της Η.Δ. τα θέματα από 3 έως 8 της Η.Δ.

ΘΕΜΑ 1ο:  Απόφαση Ο.Ε. επί της από 18.7.2023 (αρ. εκθ. καταθ.36/2023) αγωγής του Κων/νου Πετρόπουλου του στρέφεται  κατά του Οργανισμού Τοπικής Αυτοδιοίκησης με την επωνυμία Δήμος Λευκάδας και απευθύνεται ενώπιον του Ειρηνοδικείου Λευκάδας.

Εισηγήτρια: Μαυρέτα Καρύδη, δικηγόρος του Δήμου

Ο Αντιπρόεδρος της Ο.Ε. κ. Σπυρίδων Λύγδας, Αντιδήμαρχος, έδωσε τον λόγο την κα Μαυρέτα Καρύδη, δικηγόρο του Δήμου, η οποία εισηγούμενη το θέμα, έθεσε υπόψη των μελών της Επιτροπής την εξής γνωμοδότησή της:

«Με την αναφερόμενη ανωτέρω αγωγή, ο αντίδικος εκθέτει ότι δεν έχει εξοφληθεί για τις  υπηρεσίες  που παρείχε και συγκεκριμένα  ανάθεσης παροχής εργασιών διάνοιξης –διαμόρφωσης οδού σχεδίου πόλεως Δήμου Λευκάδας από οδό Καραβέλα έως ΚΤΕΟ μεταξύ οικοδομικών τετραγώνων 434-478  .Ειδικότερα, ο αντίδικος επικαλείται ότι αν και παρείχε  πλήρως και εις ολόκληρον τις υπηρεσίες του,  ,όμως μέχρι σήμερα αν και έχει εκδώσει και αποδείξεις παροχής υπηρεσιών δεν έχει λάβει την ανάλογη αμοιβή  απο τις οικονομικές υπηρεσίες του Δήμου Λευκάδας , η οποία ανέρχεται και σύμφωνα με τιμολόγιο 10.000 ευρώ πλέον του αναλογούντος ΦΠΑ 24%,ήτοι συνολικά 12.400 Ευρώ . 

Τα δικαστήρια συχνά κάνουν δεκτούς τους σχετικούς ισχυρισμούς των ιδιωτών, ιδίως όταν η απαίτηση προκύπτει από έγγραφα, όπως εν προκειμένω. Επομένως, τυχόν εμπλοκή σε δικαστικές διαδικασίες ενδέχεται να επιβαρύνει το Δήμο με περαιτέρω τόκους, δικαστικά έξοδα κλπ.

Εκτός των παραπάνω η Διεύθυνση Τεχνικών υπηρεσιών του Δήμου Λευκάδας με την από 6-7-2023 τεχνική έκθεση της  αναγνωρίζει και βεβαιώνει  ότι όλες οι εργασίες εκτελέστηκαν ορθώς .

Ο αντίδικος αιτείται την καταβολή  του συνολικού ποσού 12.,400 ευρώ νομιμοτόκως  από  επίδοση της αγωγής μέχρι την εξόφληση  καθώς και την καταβολή του  Δήμου της δικαστικής του δαπάνης που ανέρχεται στο ποσό των 500 ευρώ , Αν η αγωγή συζητηθεί, χωρίς προηγούμενο συμβιβασμό, στο ποσό αυτό, θα προστεθεί επί πλέον 1,24% επί του αντικειμένου της διαφοράς, με αποτέλεσμα την περαιτέρω επιβάρυνση του Δήμου Λευκάδας. 

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαι στην Ο.Ε. να παρασχεθεί εντολή στην δικηγόρο Λευκάδας Μαυρέττα Καρύδη να υπογράφει πρακτικό συμβιβασμού ενώπιον του αρμοδίου Δικαστηρίου για την από18.7.2023 (αρ. εκθ. καταθ. 36/2023) αγωγή του Κων/νου Πετρόπουλου  ενώπιον του  Ειρηνοδικείου Λευκάδας, συνομολογώντας την οφειλή του Δήμου για το ποσό των  12400 ευρώ  καθώς και τη δικαστική δαπάνη που ανέρχεται στα 500 ευρώ .  Το συνομολογηθέν ποσό να καταβάλλεται εντός τριών μηνών από την κοινοποίηση εκ μέρους του ενάγοντος του πρακτικού συμβιβασμού. 

Σε περίπτωση μη έγκρισης από την Ο.Ε. ή μη επίτευξης συμβιβασμού να παρασταθεί ενώπιον του Ειρηνοδικείου Λευκάδας  προς υποστήριξη των συμφερόντων του Δήμου και να υποβάλει προτάσεις αναφορικά με την από18.7.2023 και αριθμό κατάθεσης  36/2023) αγωγή του Κων/νου Πετρόπουλου ,  ενώπιον του  Ειρηνοδικείου Λευκάδας.»
Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ
Χορηγεί εντολή στην δικηγόρο Δήμου Λευκάδας Μαυρέτα Καρύδη, να υπογράφει πρακτικό συμβιβασμού ενώπιον του αρμοδίου Δικαστηρίου για την από18.7.2023 (αρ. εκθ. καταθ. 36/2023) αγωγή του Κων/νου Πετρόπουλου  ενώπιον του  Ειρηνοδικείου Λευκάδας, συνομολογώντας την οφειλή του Δήμου για το ποσό των  12.400,00 ευρώ  καθώς και τη δικαστική δαπάνη που ανέρχεται στα 500 ευρώ .  Το συνομολογηθέν ποσό να καταβάλλεται εντός τριών μηνών από την κοινοποίηση εκ μέρους του ενάγοντος του πρακτικού συμβιβασμού. 

Σε περίπτωση μη επίτευξης συμβιβασμού να παρασταθεί ενώπιον του Ειρηνοδικείου Λευκάδας  προς υποστήριξη των συμφερόντων του Δήμου και να υποβάλει προτάσεις αναφορικά με την από18.7.2023 και αριθμό κατάθεσης  36/2023) αγωγή του Κων/νου Πετρόπουλου,  ενώπιον του  Ειρηνοδικείου Λευκάδας.


Η απόφαση αυτή πήρε αύξοντα αριθμό: 330/2023.              
     

        Ο Αντιπρόεδρος 

                          

 Τα Μέλη

     
                  ΛΥΓΔΑΣ ΣΠΥΡΙΔΩΝ[image: image1.png]

